Diari Oficial de la Generalitat Valenciana


Sumari del DOGV 4247, del 13-05-2002 (2002/4688)

RESOLUCIÓ de 9 d'abril de 2002, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital de la Vila Joiosa per a fer extraccions de teixit ossi de donant viu i implantacions de teixit ossi i tendinós.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4688


Data del document
:   09-04-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Vila Joiosa, la
    * establiment hospitalari
    * trasplantament d'òrgans

RESOLUCIÓ de 9 d'abril de 2002, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital de la Vila Joiosa per a fer extraccions de teixit ossi de donant viu i implantacions de teixit ossi i tendinós. [2002/4688]
  
Vista la sol·licitud de renovació de l'acreditació de l'Hospital de la Vila Joiosa per a fer extraccions de teixit ossi de donant viu i implantacions de teixit ossi i tendinós.
  
Antecedents de fet
  
Primer
  
L'Hospital de la Vila Joiosa, situat a la partida Galandú, s/n, de la Vila Joiosa (Alacant) va obtenir l'acreditació per a fer extraccions de teixit ossi de donant viu i implantacions de teixit ossi i tendinós per la Resolució del secretaria general de la Conselleria de Sanitat de 18 de setembre de 1997.
  
Segon
  
El senyor Miguel Barceló Torrubia, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació de l'Hospital de la Vila Joiosa (Alacant) per a fer extraccions de teixit ossi de donant viu i implantacions de teixit ossi i tendinós amb data 14.02.2002.
  
Tercer
  
El Servici de Coordinació de Trasplantaments de la Comunitat Valenciana, adscrit a la Subsecretaria per a l'Agència Valenciana de la Salut, informa favorablement sobre la renovació sol·licitada de l'acreditació per a fer extraccions de teixit ossi de donant viu i implantacions de teixit ossi i tendinós.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a fer extraccions de teixit ossi de donant viu i implantacions de teixit ossi i tendinós de l'Hospital de la Vila Joiosa, situat a la partida Galandú, s/n, de la Vila Joiosa (Alacant). Aquesta acreditació serà vàlida durant un període de cinc anys, amb efecte des del 9 d'abril de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 9 d'abril de 2002.- La directora general de l'Agència per a la Qualitat, l'Avaluació i la Modernització dels Serveis Assistencials: Amparo Flores Sarrión.